མཐུ་ཆེ་བ་

མཐུ་ཆེ་བ་ནི་རང་གི་སེམས་ལ་ཡང་དག་པར་དབང་བསྒྱུར་ཐུབ་པའི་ནུས་པ་ཆེན་པོ་ཡིན། དཔེར་ན་གཞན་གྱིས་གནོད་པ་བྱས་ཀྱང་ཁོང་ཁྲོ་མི་བ། དཀའ་ངལ་ལ་ཕྲད་ཀྱང་འཇིགས་སྐྲག་མི་བ། ཉོན་མོངས་ཀྱི་གཡེང་བ་འབྱུང་ཡང་ལེ་ལོར་མི་འགྲོ་བ་སོགས་ཡིན།

སྒྲ་བཤད།

མཐུ་ཆེ་བ་ཞེས་པ་ནི་སྤྲོ་བ་དང་བརྩོན་འགྲུས་ཀྱི་སྟོབས་ཤུགས་ཆེན་པོ་དང་ལྡན་པ་སྟེ། བྱང་ཆུབ་སེམས་དཔའ་ཆེན་པོར་གདགས་པའི་རྒྱུ་མཚན་གྱི་ཡོན་ཏན་གཅིག་ཡིན་ལ། ཕར་ཕྱིན་དྲུག་གི་ནང་གསེས་བཟོད་པའི་ཕར་ཕྱིན་གྱི་ཁྱད་ཆོས་སུ་བཤད་ཡོད། མཐུ་ནི་ནུས་པ་འམ་སྟོབས་ལ་གོ་ལ། ཆེ་བ་ནི་ཚད་གྲངས་དང་ཁྱད་པར་ཆེན་པོ་ལ་བརྗོད།

མཚན་ཉིད།
མཐུ་ཆེ་བ་ནི་གཞན་གྱིས་གནོད་པ་བྱས་པའི་དུས་སུ་ཁོང་ཁྲོ་བ་དང་འཇིགས་སྐྲག་ཏུ་མི་འགྲོ་བའི་བཟོད་པའི་སྟོབས་ཤུགས་དང་ལྡན་པ་ལ་ཟེར། "གཏོང་བ་ཆེ་བ་དང་། བློ་ཤེས་རབ་ཆེ་བ་དང་། མཐུ་ཆེ་བ་དང་། རྒྱལ་བ་རྣམས་ཀྱི་ཐེག་པ་ཆེན་པོའི་ལམ་མཆོག་ཕྱིན་དྲུག་ལ་ཞུགས་པ་ནི་གོ་ཆའི་སྒྲུབ་པ་ཞེས་བྱའོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག་ངོས་ ༩aཞེས་གསུངས། "བདག་དང་གཞན་གྱི་དོན་ཕུན་སུམ་ཚོགས་པ་ལ་སྦྱོར་བའི་ཕྱིར་མཐུ་ཆེ་བ་དག་གོ །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། 91ཞེས་གསལ་འཆད་མཛད།

དབྱེ་བ་དང་ཁྱད་པར།

མི་མཐུན་ཕྱོགས་འཇོམས་པའི་མཐུ།' མཐུ་ཆེ་བ་ནི་འཁྲུགས་པའི་སེམས་དང་། ཁོང་ཁྲོ་བ་དང་། ལེ་ལོ་དང་། གཡེང་བ་སོགས་ཀྱི་དཔུང་འཇོམས་པའི་ནུས་པ་ལ་གོ། "མཐུ་ཆེ་བ་ནི་འཆལ་པ་དང༌ཁོང་ཁྲོ་བ་དང༌ལེ་ལོ་དང༌གཡེང་བའི་དཔུང་འཇོམས་པ་ ལ་དཔའ་བས་ན་ཚུལ་ཁྲིམས་ལ་སོགས་པ་བཞི་དང་ལྡན་པ་དང་"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས་ ༢༦། ཕྱིར་མི་ལྡོག་པའི་བྱང་ཆུབ་སེམས་དཔའི་ཁྱད་པར། འདི་ནི་ལྷག་པར་ཕྱིར་མི་ལྡོག་པའི་བྱང་ཆུབ་སེམས་དཔའ་རྣམས་ཀྱི་ཁྱད་ཆོས་སྟོན་པར་བྱེད། "བྱང་སེམས་མཐུ་ཆེ་བ་དག་ཇི་ལྟར་རྫོགས་བྱང་ལས་སླར་ ལྡོག་པར་མི་འགྱུར་པའི་ཚུལ་དེ་ལྟར།"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། 32a ཞེས་གསུངས། ཤེས་རབ་དང་ཐབས་ཀྱི་ཟུང་འཇུག "ཤེས་རབ་ཀྱི་ཕ་རོལ་ཏུ་ཕྱིན་པ་མཆོག་རྟོགས་པ་དང་ལྡན་པ། ཉོན་མོངས་ཀྱི་སྒྲིབ་པས་མ་སྨད། རློམ་སེམས་ཀྱིས་ཤེས་བྱའི་སྒྲིབ་པས་མ་ཉམས་པར་རྒྱལ་བའི་བྱང་ཆུབ་རེག་ཅིང་ཐོབ་པར་འགྱུར་རོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། 71

 ངེས་ཚིག 
མཐུ་ཆེ་བ་ནི་ནང་པའི་ཆོས་ལུགས་ཀྱི་ལམ་གྱི་རིམ་པའི་ནང་དུ་བྱང་ཆུབ་སེམས་དཔའ་ཆེན་པོར་གདགས་པའི་རྒྱུ་མཚན་གཙོ་བོ་ཞིག་ཡིན། འདི་ནི་བྱང་ཆུབ་སེམས་དཔའ་རྣམས་ཀྱི་ནང་ནས་ཀྱང་ལྷག་པར་དུ་ནུས་པ་དང་ཁྱད་པར་ཆེན་པོ་དང་ལྡན་པ། ཕྱིར་མི་ལྡོག་པའི་གོ་སྐབས་ཐོབ་ཟིན་པ། ཤེས་རབ་དང་ཐབས་ཀྱི་ཟུང་འཇུག་གིས་བདག་དང་གཞན་གྱི་དོན་ཕུན་སུམ་ཚོགས་པ་སྒྲུབ་ནུས་པའི་བྱང་ཆུབ་སེམས་དཔའ་རྣམས་ལ་གདགས་པའི་མིང་ཞིག་ཡིན་པར་ངེས།
ལུང་ཁུངས།